Im September hämmer dänn gfunde hebemer eus wider mal chli ferie verdient und sind dänn mit es Celes is Tessin id feriewohnig. Zum glück hämmer det super wätter verwütscht, well mer sind dänn doch 4 erwachseni und drüü chind inere 2-zimmer wohnig gsii. Mir sind dänn (natürli) goge bade im huuseigene pool, d'meitli händ vil uf  de wiese umeplanscht und sich ide plastikchischte umegschobe. Dänn simmer au mal na uf Italie uf Ponte Tresa an mört. Isch au cool gsii di vile sache zgseh und di feine italienische chäs etc z'probiere. Es sind aber sehr friedlichi ferie gsii womer eigentli nöd eso schaurig vil gmacht händ - es hät trotzdem (oder grad drum) alne super gfalle. Vile dank a däre stell em grossmami fürd wohnig und em götti rolf fürs auto…